เอสเธอร์ เจ็บ สน ช่วยทำแผล หวานชวนจิ้นใน เล่ห์เกมรัก
เมื่อความสัมพันธ์ของ สน ยุกต์ และ เอสเธอร์ สุปรีย์ลีลา คู่พระ-นางละคร เล่ห์เกมรัก กำลังงอกงาม ถึงเวลานั้นฉากจิ้นต้องมาซะที โดยจะพาไปดูตอนที่ สายฟ้า (สน) และ วายุ (โชคชัย บุญวรเมธี) เป็นโต้โผจัดงานวันเด็กให้กับน้องๆที่บ้านฟ้าโปรด โดยมี น้ำแข็ง (เอสเธอร์) ช่วยเหลือทุกอย่าง ซึ่งก็มีฉากหวานๆเกิดขึ้นทั้งตอนที่ น้ำแข็ง เช็ดรอยเปื้อนไอศกรีมที่ปลายจมูกให้ สายฟ้า และยังมีตอนที่ น้ำแข็ง หัดขี่จักรยานล้มจนได้แผล ซึ่ง สายฟ้า ก็เข้ามาช่วยทำแผลให้>> อ่านเรื่องย่อนิยายทุกเรื่อง คลิกที่นี่ <<สำหรับเบื้องหลังการถ่ายทำฉากนี้ ทีมงานเซตฉากงานฉลองวันเด็กขึ้นมา บรรยากาศสุดอลเวงวุ่นวายเหมือนจับปูใส่กระเด้ง เพราะมีเด็กๆมาเข้าฉากมากมาย ซึ่งความยากก็อยู่ตรงที่กำกับเด็กนี่แหละ ผกก.พยายามอธิบายน้องๆหนูๆว่าต้องทำแบบนี้นะๆ เด็กๆก็พยักหน้าเข้าใจ แต่พอเอาจริงนอกบทตลอด แต่ก็ต้องทำใจนึกซะว่านี่เป็นวันเด็ก เด็กมันจะซนบ้างก็เป็นเรื่องธรรมดา เอาล่ะมาว่ากันที่ฉากจิ้นของพระนางดีกว่า เริ่มจากฉากเบาๆ สน กินไอติมเลอะแล้ว เอสเธอร์ มาเช็ดปากให้ อุ๊ย น่ารักน่าหยิกทั้งคู่เลยทีเดียว จากนั้นก็มาถึงฉาก เอสเธอร์ ขี่จักรยานล้ม ต้องล้มให้ตรงเบาะไม่งั้นเจ็บตัว จากนั้นถึงคิว สน มาช่วยทำแผลให้ ซึ่งฉากหวานๆของทั้งสองก็ผ่านฉลุยติดตามชมได้ในคืนนี้ 21.30 น. ทางพีพีทีวี ช่อง 36.
เมื่อความสัมพันธ์ของ สน ยุกต์ และ เอสเธอร์ สุปรีย์ลีลา คู่พระ-นางละคร เล่ห์เกมรัก กำลังงอกงาม ถึงเวลานั้นฉากจิ้นต้องมาซะที
เล่ห์เกมรัก,สน ยุกต์,เอสเธอร์ สุปรีย์ลีลา,สน เอสเธอร์,ช่องพีพีทีวี,ข่าววันนี้,นิยาย,ละคร